ભચાવ નેશનલ હાઈવે પર કેરોસીના ટેન્કર અને ટ્રકનો અકસ્માત સર્જાયો. આ અકસ્માતમાં સર્જાતા અચાનક જ કેરોસીનના ટેન્કરમાં આગ ફાટી નીકળી અને જોત જોતામાં સમગ્ર ટેન્કર અને ટ્રક બંને આગની લપેટમાં આવી ગયા. આગ એટલી વિકરાળ બની ગઈ હતી કે તેના ધુમાડાના દૂર દૂર સુધી દેખાયા હતા. ઘટનાની જાણ થતા ફાયરની ટીમ પહોંચી અને કલાકોની જહેમત બાદ આગને માંડ માંડ કાબુમાં કરી શકી હતી. અકસ્માતને કારણે કલાકો સુધી હાઈવે બંધ રહેતા ટ્રાફિક જામ સર્જાયો હતો. આ ઘટનામાં કોઈને ઈજા થઈ છે કે નહીં તે અંગે હજુ કોઈ માહિતી સામે આવ નથી.